Rivignano Teor
Rivignan Teor (in furlan, Rivignan Teôr, in italian Rivignano Teor) l'è on comun in provincia de Udin, miss in pé el 1 de genàr del 2014 per la  legg regionala n. 1 del 7 de febrar del 2013  da la fusion de Rivignano e de Teor.  
El sò element carateristech l'è el Fium Stella, part importanta del paesagg de Rivignano Teor, ma anca de la soa storia e di sò event.

Storia
La zona de Rivignano la par minga abitada in de la preistoria . 
In epoca romana i omen fan su la città. Plinio el Vecc el parla de la zona del fium Stella e dei sò insediament. 
Despoeu i invasion di barbar, el paes passa sotta el controll de la Republica di Venezia, e gh'è rimanuu fin a l'invasion del Napoleon Bonapart. 
In del ann 1815 Rivignano la diventa austriaca, e del 1866 la va dent in del Regn d'Italia.  
Del ann 2014, despoeu el referendum del 2 de dicember 2012, indoa che hàn vengiuu i "sì", el nass el comun de Rivignano Teor.

Attrazzion
A Flambruzzo gh'è la Villa Badoglio, la villa del famos general, anca incoeu abitada dai sò discendent.  
A Ariis gh'è on acquari di pes d'acqua dolsa

Villa Otello
Ad Ariis gh'è un parch cont on castell, ciamaa de "Villa Otello" . El castel l'era del Scior de Ariis, ma poeu l'è divenuu de la fameja Savorgnan. I venien anca invaduu dal Imperadur del Lussemburgh ma i resisten, cunt el jut de la Republica de Venezia.

Casali Pedrina
A Casali Pedrina i hàn trovaa dei reperti del Imper Roman, l'eva ona fabrega cont du forn e on canton indoe veniven metuu a seccaa i quadrej.

Fera di sant
La fera di sant (in italian Fiera dei Santi) la gh'hà pussee de cent agn e l'è ona tradizzion de Rivignano. La se tegn in inverno, 'ntra la fin de otober e 'l principi de november. 
I di pussee important hinn el 31 de otober, el 1 e el 2 de november. El 31 l'è dedicaa ai zucch.

Politica
Quand l'è nasuu Rivignano Teor el sindegh de Rivignano l'è divenuu commisari prefettizi e el sindegh de Teor l'è divenuu el sò vice. 
Al dì d'incoeu el sindegh de Rivignano Teor l'è el scior Mario Anzil .

Rivignano Teor el voeur minga giontàss in di union di cumun.

Evoluziun demografega

Frazzion
Rivignano Teor el gh'hà des frazzion.
Rivignano (in furlan: Rivignan): L'è la "capital" del comun.
Flambruzzo (in furlan: Flambruç)
Teor (in furlan: Teôr)
Rivarotta (in furlan: Rivarote): Gh'è una gesa interessanta 
Sella
Ariis: l'è la zona pussee turistiga del comun
Sivigliano (in furlan: Sivian): Gh'hinn i acque de sorgente ona gesa dedicada al San Marco
Driolassa
Campomolle
Chiarmacis

Personagg important
Hinn nassuu in del teritori che incoeu l'è de Rivignano Teor:
Fulvio Collovati, giogador de folball, campion del mond.
Giuseppe Solimbergo, diplomatech del Regn d'Italia.
Paolo Solimbergo, ex President del Consej Regional del Friul, el gh'ha di strad e di post dedicaa a lu.

Riferiment

Vos corelaa 
Domm de San Lorenz